*****

ΚΑΝΟΝΙΣΜΟΣ (ΕΟΚ) αριθ. 3229/83 ΤΗΣ ΕΠΙΤΡΟΠΗΣ

της 14ης Νοεμβρίου 1983

περί του καθεστώτος εισαγωγής στην Ιταλία, στο Ηνωμένο Βασίλειο, στην Ιρλανδία, στη Δανία και στην Ελλάδα ορισμένων κλωστοϋφαντουργικών προϊόντων καταγωγής Ρουμανίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3589/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), και ιδίως το άρθρο 11,

Εκτιμώντας:

ότι στο άρθρο 11 του κανονισμού (ΕΟΚ) αριθ. 3589/82 καθορίζονται οι όροι θεσπίσεως ποσοτικών περιορισμών· ότι οι εισαγωγές στην Κοινότητα, ορισμένων κλωστοϋφαντουργικών προϊόντων κατηγορίας 73, καταγωγής Ρουμανίας, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 2 του εν λόγω άρθρου 11·

ότι, σύμφωνα με τις διατάξεις του άρθρου 11 παράγραφος 5 του κανονισμού (ΕΟΚ) αριθ. 3589/82, κοινοποιήθηκε στη Ρουμανία, στις 28 Οκτωβρίου 1983, αίτηση διαβουλεύσεων· ότι, εν αναμονή αμοιβαία αποδεκτής λύσης, η Επιτροπή ζήτησε από τη Ρουμανία να περιορίσει προσωρινά, από την ημερομηνία που κοινοποιήθηκε η αίτηση διαβουλεύσεων, τις εξαγωγές των προϊόντων της κατηγορίας 73 προς την Ιταλία, το Ηνωμένο Βασίλειο, την Ιρλανδία, τη Δανία και την Ελλάδα σε 10 000, 15 000, 1 000, 3 000 και 3 000 τεμάχια αντιστοίχως· ότι, εν αναμονή του αποτελέσματος των διαβουλεύσεων αυτών, οι εισαγωγές των προϊόντων της εν λόγω κατηγορίας πρέπει να υπάγονται προσωρινά σε ποσοτικό περιορισμό ταυτόσημο αυτού που ζητήθηκε από την προμηθεύτρια χώρα·

ότι οι εισαγωγές των προϊόντων αυτών στη Γερμανία, στη Γαλλία και στις χώρες της Μπενελούξ υπόκεινται ήδη σε ποσοτικούς περιορισμούς για τα έτη 1983 έως 1986 βάσει του κανονισμού (ΕΟΚ) αριθ. 3589/82·

ότι, σύμφωνα με τους όρους της παραγράφου 13 του εν λόγω άρθρου, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 3589/82 ·

ότι τα εν λόγω προϊόντα τα οποία έχουν εξαχθεί από τη Ρουμανία μεταξύ της 28ης Οκτωβρίου 1983 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από το καθορισθέν ποσοτικό όριο·

ότι το ποσοτικό αυτό όριο δεν εμποδίζει την εισαγωγή των προϊόντων που καλύπτονται από το όριο αυτό και τα οποία αποστέλλονται από τη Ρουμανία πριν από την ημερομηνία ενάρξεως ισχύος του παρόντος κανονισμού·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισαγωγή στην Ιταλία, στο Ηνωμένο Βασίλειο, στην Ιρλανδία, στη Δανία και στην Ελλάδα των προϊόντων, καταγωγής Ρουμανίας, της κατηγορίας που περιλαμβάνεται στο παράρτημα, υπόκειται στο προσωρινό ποσοτικό όριο που περιλαμβάνεται στο παράρτημα αυτό, υπό την επιφύλαξη των διατάξεων του άρθρου 2.

Άρθρο 2

1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από τη Ρουμανία προς την Ιταλία, το Ηνωμένο Βασίλειο, την Ιρλανδία, τη Δανία και την Ελλάδα, προ της ημερομηνίας ενάρξεως ισχύος του παρόντος κανονισμού και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.

2. Οι εισαγωγές των προϊόντων που αποστέλλονται από τη Ρουμανία στην Ιταλία, στο Ηνωμένο Βασίλειο, στην Ιρλανδία, στη Δανία και στην Ελλάδα μετά την έναρξη ισχύος του παρόντος κανονισμού, υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 3589/82.

3. Όλες οι ποσότητες των προϊόντων, που αποστέλλονται από τη Ρουμανία από τις 28 Οκτωβρίου 1983 και τίθενται σε ελεύθερη κυκλοφορία, αφαιρούνται από το καθορισθέν ποσοτικό όριο. Εντούτοις, το προσωρινό αυτό ποσοστικό όριο δεν εμποδίζει την εισαγωγή των καλυπτομένων προϊόντων, τα οποία όμως έχουν αποσταλεί από τη Ρουμανία πριν από την ημερομηνία ενάρξεως ισχύος του παρόντος κανονισμού.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται μέχρι την έναρξη ισχύος ενός κανονισμού που θα καθορίζει οριστικά τα ποσοτικά όρια και που θα εκδοθεί μετά τις διαβουλεύσεις που έχουν αρχίσει.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Νοεμβρίου 1983.

Για την Επιτροπή

Wilhelm HAFERKAMP

Αντιπρόεδρος

(1) ΕΕ αριθ. L 374 της 31. 12. 1982, σ. 106.

ΠΑΡΑΡΤΗΜΑ

1.2.3.4.5.6.7.8 // // // // // // // // // Κατη-

γορία // Κλάση

του Κοινού

Δασμολογίου

// Κώδικας

NIMEXE (1983)

// Περιγραφή εμπορευμάτων

// Τρίτες

χώρες

// Κράτη

μέλη // Μονάδες // Προσωρινό

ποσοτικό όριο

// // // // // // // // // 73

// 60.05

Α ΙΙ β) 3

//

60.05-16, 17, 19 // Έτοιμα ενδύματα εξωτερικά πλεκτά, συμπληρώματα πλεκτά της ενδύσεως και έτερα πλεκτά είδη, άπαντα μη ελαστικά ουδέ συνδεδυασμένα μετά καουτσούκ:

Α. Ενδύματα εξωτερικά και συμπληρώματα της ενδύσεως:

ΙΙ. Έτερα:

Φόρμαι αθλητικαί (trainings), πλεκταί, μη ελαστικαί ουδέ συνδεδυασμέναι μετά καουτσούκ, εξ ερίου, βάμβακος ή συνθετικών συνθετικών ή τεχνητών υφαντικών ινών // Ρουμανία // I UK IRL DK GR // 1 000

τεμάχια // 10

15

1

3

3 // // // // // // // //